Document ID: /roh_data/filtered/fineweb-2-filterrobots_roh.jsonl.gz/10056

Meiersboden tutga tar la vischnanca da Churwalden, vala dentant sco quartier a l'ur da Cuira. E là ha il chantun Grischun planisà da construir in center d'asil. Cunter quel ha in abitant dal quartier fatg recurs, l'emprim tar la vischnanca da Churwalden e pli tard er tar la Dretgira administrativa dal Grischun. Omaduas instanzas han refusà ils recurs.
Sco il schurnal regiunal da SRF rapporta, ha il recurrent uss annunzià ch'el vegnia a trair vinavant il recurs avant il Tribunal federal. Per el èsi cler che Meiersboden stoppia l'emprim survegnir ina via da peduns e velocipedists fin Cuira, avant ch'ins possia avrir in center d'asil en il quartier. Bain datti gia in project per ina tala via, anc n'èsi però betg cler, sche e cura che quel vegn realisà.
RR novitads 18:00